Държавен вестник, бр. 65, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  65
3. Създава се ал. 4:
„(4) В периода на двойно обозначаване 
търговците, които предлагат стоки и услуги 
на потребители, формират цените си добро­
съвестно и прозрачно, като всяко увеличение 
на цените следва да бъде обосновано от обек­
тивни икономически фактори. Търговците 
са длъжни при поискване да представят на 
контролните органи доказателства за нали­
чието на обективни икономически фактори.“
§ 4. В чл. 16 се правят следните изменения 
и допълнения:
1. В ал. 1 думите „размер на шрифта“ се 
заменят с „по размер, вид и цвят шрифт и“. 
2. Алинея 2 се изменя така:
„(2) Двете цени са придружени с изпис­
ване на съответната валута, отличителен 
знак или съкращение, направено с еднакъв 
по размер, вид и цвят шрифт съгласно ал. 1, 
позволяващо лесното им разпознаване.“
3. В ал. 3 след думите „т. 1 – 4“ се добавя 
„и 6 – 9“.
§ 5. В чл. 25 ал. 5 се изменя така:
„(5) При връщане на остатъка по ал. 1 в 
евро или на платената сума по ал. 3 в евро 
търговецът предоставя устно информация 
относно паричната стойност на остатъка или 
платената сума в левове, при поискване от 
потребителя.“
§ 6. В чл. 31, ал. 5 думите „ал. 1“ се за­
менят с „ал. 4“.
§ 7. В чл. 43 се правят следните изменения 
и допълнения:
1. В заглавието думите „след датата на 
въвеждане на еврото в Република България, 
и тютюневи изделия“ се заменят с „персона­
лизирани превозни документи, отпечатани 
на хартиен носител, книги, учебници, учебни 
помагала и други печатни произведения, 
включително познавателни книжки и учебни 
комплекти, детски книги с илюстрации, за 
рисуване или оцветяване, печатни или ръ­
кописни нотни издания, както и тютюневи 
изделия след датата на въвеждане на еврото 
в Република България“.
2. В текста след думите „Закона за пла­
тежните услуги и платежните системи“ се 
добавя „персонализирани превозни докумен­
ти, отпечатани на хартиен носител, книги, 
учебници, учебни помагала и други печатни 
произведения, включително познавателни 
книжки и учебни комплекти, детски книги 
с илюстрации, за рисуване или оцветяване, 
печатни или ръкописни нотни издания“.
§ 8. В чл. 48, ал. 6 думата „капитала“ се 
заменя със „собствения капитал“.
§ 9. В чл. 55 се правят следните изменения 
и допълнения:
1. В ал. 2 след думите „чл. 14, ал. 2“ се 
поставя запетая и се добавя „чл. 15, ал. 4“, 
а думите „чл. 25, ал. 5“ и запетаята след тях 
се заличават.
2. В ал. 3 думите „чл. 20 и чл. 25, ал. 5“ 
се заменят с „чл. 15, ал. 4, чл. 20 и 55а“.
3. В ал. 4 думите „ал. 1 – 4“ и запетаята 
след тях се заличават и накрая се поставя 
запетая и се добавя „чл. 55а и 55б“.
§ 10. Създава се чл. 55а:
„Предоставяне на информация 
Чл. 55а. (1) Длъжностните лица на Коми­
сията за защита на потребителите, Национал­
ната агенция за приходите и Комисията за 
финансов надзор, в рамките на правомощията 
си по Закона за защита на потребителите, За­
кона за Националната агенция за приходите, 
Закона за Комисията за финансов надзор и 
този закон, могат да изискват от проверява­
ните лица само информация, необходима и 
пропорционална на предмета на проверката, 
като мотивират писмено искането си.
(2) Лицата, от които е поискана информа­
ция, са длъжни да я предоставят в опреде­
лен от длъжностните лица по ал. 1 разумен 
срок, който не може да бъде по-кратък от 
5 работни дни.
(3) Информация, представляваща тър­
говска, производствена или професионална 
тайна, се предоставя при спазване на изисква­
нията и стандартите за защита, установени 
в приложимия за тази информация закон. 
Длъжностните лица, получили информация 
по ал. 1, са длъжни да спазват установените 
за тях изисквания за професионална тайна, 
да използват получената информация един­
ствено за целите на проверката по този закон 
и да осигурят нейната защита.
(4) Искането за информация по ал. 1 не 
може да обхваща период преди 1 януари 
2025 г., освен когато без тази информация 
проверката обективно не може да бъде из­
вършена.“    
§ 11. Създава се чл. 55б:
„Предоставяне на информация от търговци
Чл. 55б. (1) В периода на двойно обо­
значаване на цените търговците, осъщест­
вяващи дейност с предмет търговия на 
дребно с хранителни стоки, алкохолни и 
безалкохолни напитки, тютюневи изделия, 
нехранителни стоки и лекарствени продукти, 
с оборот за пред­ходната финансова година 
над 10 000 000 лв. са длъжни да публикуват 
ежедневно до 7.00 часа в машинночетим 
формат, позволяващ извличане на данни,